Държавен вестник, бр. 52, 2011 г., стр. 27

БРОЙ  52	
Д Ъ Р Ж А В Е Н  В Е С Т Н И К 	
СТР.  27  
информация, била тя вярна или не, и нито 
едно такова лице или организация не могат 
да претърпят вреда заради това.
2. Поверителна информация, събрана от 
националния превантивен механизъм, не може 
да бъде разгласявана. Лични данни могат да 
бъдат публикувани само след като лицето, за 
което се отнасят, е изразило изрично съгласие.
Член 22
Компетентните власти на съответната 
държава – страна по протокола, проучват 
препоръките на националния превантивен 
механизъм и установяват диалог с него относно 
възможните мерки за изпълнение.
Член 23
Държавите – страни по този протокол, 
са длъжни да публикуват и разпространяват 
годишните доклади на националните преван­
тивни механизми.
Част V
Декларация
Член 24
1. При ратификацията държавите – страни 
по протокола, могат да направят декларация 
за отлагане на изпълнението на техните 
задължения по част ІІІ или част ІV на този 
протокол.
2. Това отлагане има срок на действие не 
повече от три години. След съответните офи­
циални постъпки от държавите – страни по 
протокола, и след консултации с Подкомитета 
по превенция Комитетът срещу изтезанията 
може да продължи този срок с още две години.
Част VІ
Финансови разпоредби
Член 25
1. Разходите, направени от Подкомитета по 
превенция при изпълнение на разпоредбите на 
този протокол, се покриват от Организацията 
на обединените нации.
2. Генералният секретар на Организацията 
на обединените нации осигурява необходимия 
персонал и условия за ефективното осъщест­
вяване на функциите на Подкомитета по 
превенция в съответствие с този протокол.
Член 26
1. В съответствие с надлежните процедури 
Общото събрание създава Специален фонд, 
който се управлява съгласно финансовите 
разпоредби и правила на Организацията на 
обединените нации, за оказване на финансова 
помощ за изпълнението на препоръките, на­
правени от Подкомитета по превенция след 
посещението му в държава – страна по про­
токола, както и за образователни програми 
на националните превантивни механизми.
2. Специалният фонд се финансира чрез 
доброволни вноски от правителствата, между­
правителствени и неправителствени организа­
ции и други частни или публични образувания.
Част VІІ
Заключителни разпоредби
Член 27
1. Този протокол е открит за подписване от 
всяка държава, която е подписала конвенцията.
2. Този протокол подлежи на ратификация 
от всяка държава, която е ратифицирала 
конвенцията или се е присъединила към нея. 
Ратификационните документи се депозират 
при Генералния секретар на Организацията 
на обединените нации.
3. Този протокол е открит за присъединя­
ване от всяка държава, която е ратифицирала 
конвенцията или се е присъединила към нея.
4. Присъединяването се извършва чрез 
депозиране на документа за присъединяване 
при Генералния секретар на Организацията 
на обединените нации.
5. Генералният секретар на Организацията 
на обединените нации информира всички 
държави, които са подписали този протокол 
или са се е присъединили към него, за депо­
зирането на всеки ратификационен документ 
или документ за присъединяване.
Член 28
1. Този протокол влиза в сила на тридесетия 
ден от датата на депозиране при Генералния 
секретар на Организацията на обединените 
нации на двадесетия ратификационен документ 
или документ за присъединяване.
2. За всяка държава, която ратифицира 
този протокол или се присъедини към него 
след депозирането при Генералния секретар 
на Организацията на обединените нации на 
двадесетия ратификационен документ или 
документ за присъединяване, този протокол 
влиза в сила на тридесетия ден, след като 
тази държава депозира своя ратификационен 
документ или документ за присъединяване.
Член 29
Разпоредбите на този протокол имат дейст­
вие по отношение на всички части на фе­
дералните държави без ограничения или 
изключения.
Член 30
По този протокол не могат да се правят 
резерви.
Член 31
Разпоредбите на този протокол не зася­
гат задълженията на държавите – страни 
по протокола, произтичащи от която и да е 
регионална конвенция, създаващи система за 
посещения на местата за задържане. Подко­